**«Қазақстан Республикасының кейбір заңнамалық актілеріне Мемлекет басшысының жекелеген тапсырмаларын іске асыру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы бойынша**

**анықтама**

Ұлттық экономика министрлігі Мемлекет басшысының жекелеген тапсырмаларын іске асыру мәселелері бойынша Заң жобасын әзірледі.

Заң жобасына Мемлекет басшысының 2022 жылғы 11 қаңтардағы Парламент Мәжілісінің отырысында және ағымдағы жылғы 21 қаңтардағы ірі отандық бизнес өкілдерімен кездесудің қорытындысы бойынша берген заңнамалық тапсырмаларын іске асыру жөніндегі **жоспар-кестеде көзделген түзетулердің 5 блогы енгізілді.**

Бұл блоктар:

1. **мемлекеттік сатып алу** және «Самұрық-Қазына» ҰӘҚ» акционерлік қоғамының **сатып алу тәртібін қайта қарауды**;
2. **бюджетаралық қатынастарды** реформалауды;
3. **жеке монополиялық операторлардың** мемлекеттің экономикалық функцияларын **жүзеге асыруына** **тыйым салуды**;
4. **мемлекеттік-жекешелік әріптестік** тетіктеріне қойылатын **жаңа тәсілдерді**;
5. ведомстволардың басқа мемлекеттік органдарда бар **ақпаратты талап етуіне және жинауына тыйым салуды** көздейді.

Заң жобасы, сонымен қатар Үкімет басшылығының тапсырмалары бойынша енгізілген **түзетулердің қосымша блоктарын қамтиды:**

1. **Креативті индустрияларды** ынталандыру және дамыту;
2. Мемлекеттік қызметке кіру үшін **кандидаттарды іріктеу рәсімін оңайлату**;
3. **Инвестициялар туралы келісімдер** жасасу тетігін жетілдіру;
4. **Уәкілетті экономикалық операторлардың** қызметіне қойылатын **талаптарды қатаңдату**;
5. **Электр энергетикасы саласын** дамыту;
6. **Жанар-жағармай материалдарын** өндіру және тарату жүйесін реформалау;
7. **Тауарлық газдың жаңа тұтынушыларын** анықтау;
8. Сыртқы сауда қызметін **кедендік-тарифтік және тарифтік емес реттеуді** жетілдіру;
9. Әлеуметтік маңызы бар азық-түлік тауарларына бағаның негізсіз өсуіне жол бермеу мақсатында **сауда базарларының қызметін реттеу тетігін** жетілдіру.

**1-БЛОК**

«Мемлекеттік сатып алу туралы» Заңға енгізілетін түзетулер тікелей шарт жасасу арқылы **бір көзден мемлекеттік сатып алу негіздерін қысқартуды көздейді.**

Осылайша сыбайлас жемқорлық тәуекелдерін барынша азайту және бәсекелестікті дамыту мақсатында:

- мемлекеттік материалдық резервке тауарларды;

- жедел-іздестіру қызметін жүзеге асыру үшін уәкілетті органдардың қызметтік үй-жайларды, көлік және өзге де техникалық құралдарды, ақпараттық жүйелерді, мүлік пен оларға қызмет көрсету жөніндегі қызметтерді;

- Қазақстан Республикасының заңнамасына сәйкес актімен айқындалған тұрғын емес мақсаттағы үйлерді, құрылыстарды, ғимараттарды, үй-жайларды сатып алуды бір көзден сатып алу құқығын алып тастау қажет.

«Квазимемлекеттік сектордың жекелеген субъектілерін сатып алу туралы» Заңда **«Самұрық-Қазына» қорының сатып алу тәртібін Бәсекелестікті қорғау және дамыту агенттігімен келісу міндеттілігі** заңнамалық тұрғыдан бекітіледі.

Қордың **бәсекеге қабілетсіз сатып алуын қысқарту үшін** холдингішілік кооперация шеңберінде сатып алу **тәсілі алып тасталады.**

Сондай-ақ заң жобасында **жеткізушілердің** сатып алу тәсіліне қарамастан сатып алуға **шағымдану құқығы** қарастырылған.

**2-БЛОК**

Заң жобасында **бюджетаралық қатынастарды** одан әрі **реформалау** көзделген.

Мемлекет басшысының тапсырмаларын орындау аясында Министрлік **бюджетаралық қатынастарды одан әрі реформалау** жөніндегі жұмысқа кірісті.

Реформаның негізгі мақсаты – өңірлердің **үлкен қаржылық дербестігін** қамтамасыз ете отырып, олардың қаражатты жоспарлау практикасындағы **қазіргі кемшіліктерді жою.**

Салық түсімдерінің кейбір түрлерін олардың **тұрақтылығы мен жинақталу** қағидаттарын ескере отырып, жергілікті деңгейге беру қаралады.

Бұдан басқа Заң жобасында:

орталық мемлекеттік органдардың жалпы сипаттағы трансферлерді есептеу кезінде қабылданған **көрсеткіштерге бюджеттік мониторингті қамтамасыз етуі** және тиісті бюджеттік бағдарламаның орындалуы туралы **талдамалық есепті қалыптастыруы үшін** Қаржы министрлігіне бюджеттік мониторинг нәтижелерін ұсынуы;

жалпы сипаттағы трансферлер есептері бойынша **қорытынды жобасын жасау** мен оны республикалық бюджет комиссиясына шығару;

жалпы сипаттағы трансферлерді есептеулерге берілетін ақпараттың негізділігі, дұрыстығы үшін **орталық мемлекеттік органдар** **мен жергілікті атқарушы органдардың жауапкершілігі** қарастырылады.

**3-БЛОК**

Мемлекет басшысының мемлекеттің экономикалық функцияларын жеке монополиялық операторлардың жүзеге асыруына **заңнамалық тыйым салу жөніндегі** тапсырмасын іске асыру үшін **мемлекет 100% қатысатын заңды тұлғалар ғана монополиялық функцияларды** жүзеге асыруы бойынша түзетулер ұсынылады.

Демек **арнайы құқық субъектісі ұғымы нақтыланады** (мемлекет 100% қатысатын заңды тұлғалар ғана) **және** мемлекеттік монополия мен арнайы құқықты қоспағанда, **ерекше және басым құқықтарды беруге тыйым салынады.**

**4-БЛОК**

Мемлекет басшысының мемлекеттік-жекешелік әріптестікті кешенді қайта қарау жөніндегі тапсырмаларына сәйкес **мемлекеттік сатып алу рәсімдерін айналып өтуді болдырмау мақсатында** тікелей келіссөздерге бастамашылық ету мүмкіндігі үшін жылжымайтын мүлікті **ұзақ мерзімді жалға алуды пайдалануға жол бермеу**, сондай-ақ жобаларды тікелей келіссөздер тәсілімен іске асыру кезінде бюджеттен төленетін төлемдерді шектеу ұсынылады.

Мемлекеттік-жекешелік әріптестік жобаларын іске асыру кезінде тәуекелдер мен проблемалар туындаған жағдайда уақтылы ден қою үшін мемлекеттік-жекешелік әріптестік жобаларын іске асыру бойынша есептерді ұсынуда **жеке серіктестердің міндеттемелерін көздеу** ұсынылады.

Сыбайлас жемқорлыққа қарсы бақылауды күшейту шеңберінде мемлекеттік-жекешелік әріптестік жобаларын **жоспарлау және іске асыру процесінің ашықтығы мен айқындығы қағидатын** енгізу ұсынылады.

Мемлекеттік-жекешелік әріптестік жобаларын іске асыру кезінде **монополияландыруды болдырмау** мақсатында оларды **міндетті** **түрде** **Бәсекелестікті қорғау және дамыту агенттігімен** **келісу** ұсынылады.

**5-БЛОК**

Сондай-ақ мемлекеттік функцияларды жүзеге асыру және олардан туындайтын мемлекеттік қызметтерді көрсету кезінде мемлекеттік органдар мен өзге де тұлғалардың **басқа мемлекеттік органдарда бар ақпаратты** жеке және заңды тұлғалардан талап етуіне және дербес жинауына **тыйым салу** заңнамалық деңгейде **енгізіледі.**

**6-БЛОК**

Креативті индустрияларды құқықтық реттеу мақсатында креативті индустриялар ұғымын айқындауды **заңнамалық тұрғыдан бекіту,** осы субъектілердің қызметін реттеудің негізгі қағидаттарын, тәсілдері мен өлшемшарттарын белгілеу және креативті индустриялар қызметінің түрлерін сыныптау мен санаттауға әдіснамалық тәсілдерді қалыптастыру ұсынылады.

***Анықтама:*** *Бұл шаралардың барлығы креативті индустрияларды* ***орнықты бизнеске*** *трансформациялаудың* ***алғышарттары болып табылады.***

**7-БЛОК**

Мемлекеттік қызмет істері агенттігінің ұсынысы негізінде заң жобасында:

бос лауазымға **тікелей тағайындау**;

***Анықтама:*** *Мемлекет есебінен білім алған* ***жоғары GPA бар ЖОО түлектерін*** *оқуды аяқтағаннан кейін бір жыл ішінде аудандық және ауылдық деңгейдегі төменгі лауазымдарға;*

*-* ***Мемлекеттік қызмет істері агенттігімен келісім бойынша*** *оқуды аяқтағаннан кейін бір жыл ішінде жергілікті органдарға (Нұр-сұлтан қаласынан басқа) жоғары оқу орнынан кейінгі білім беру бағдарламалары бойынша мемлекеттік тапсырыс шеңберінде* ***Президент жанындағы білім беру ұйымдарының бітірушілеріне****;*

*-* ***Мемлекеттік қызмет істері агенттігімен келісім бойынша*** *«Б» корпусының* ***басшылық лауазымдарына*** *(В-1, С-1, С-О-1, D-1, D-O-1 санаттары) тікелей тағайындау ұсынылады.*

**Мемлекеттік қызмет істері агенттігімен** «Б» корпусының лауазымдарына **қойылатын біліктілік талаптарын келісу**;

**Президент актісі деңгейінде** мемлекеттік қызметке іріктеу кезеңдері мен тәртібін айқындау;

қызметшілер қызметінің тиімділігін **тоқсан сайын/ай сайын** бағалауды енгізу бойынша **бірқатар түзетулер көрсетілген.**

***Анықтама:*** *Қатарынан бірнеше рет қанағаттанарлықсыз баға алған қызметшілерді бағалау қорытындылары бойынша лауазымын* ***төмендету*** *ұсынылады, бос лауазым болмаған кезде – осы қызметшілер* ***қызметтен******шығарылуға*** *жатады.*

**8-БЛОК**

**Инвестицияларды тарту үшін кедергілерді азайту** мақсатында инвестициялық жобаның Қызметтің басым түрлерінің тізбесіне сәйкестігі жөніндегі талапты алып тастау ұсынылады.

*Анықтама: Инвестициялық жобаның Қызметтің басым түрлерінің тізбесіне сәйкестігі бойынша:*

* *тізбеге* ***толықтырулардың ұзақ мерзіміне және*** *жылына**екі реттен аспайтын* ***шектеулерге;***
* *бес жылда бір рет өзгерістер енгізу бойынша шектеу белгіленген Экономикалық қызмет түрлері жалпы жіктеуішінің кодына (жасыл сутегі және т.б.) жаңа қызмет түрлерін енгізу қажеттілігі бар* ***бірегей инвестициялық жобалардың*** *болуына байланысты талапты алып тастау ұсынылады.*

Бұл ретте инвестор тарапынан **қарсы міндеттемелерді белгілей отырып**, инвестициялар туралы келісімдер жасасу **қағидалары** да **әзірленеді**, мемлекет тарапынан қолдау **шаралары нақтыланады.**

**9-БЛОК**

Заң жобасында уәкілетті экономикалық операторлардың қызметін:

**Уәкілетті экономикалық операторлар тізіліміне енгізу;**

***Анықтама:*** *Тізілімге енгізуге кедергі болып табылатын қылмыстық құқық бұзушылық* ***баптарының тізбесін кеңейту****, жүк автомобильдерінің меншігінде болу жөніндегі* ***талапты белгілеу****, сондай-ақ экспорттық декларацияның көшірмелерін ұсынуға* ***келісім беру туралы міндеттеменің болуы****.*

**Уәкілетті экономикалық оператор куәлігінің қолданылуын тоқтата тұру;**

***Анықтама:*** *камералдық және көшпелі кедендік тексерулер нәтижелері бойынша хабарламалар орындалмаған кезде, салық берешегі (бересі) туындаған кезде, сондай-ақ уәкілетті экономикалық операторлар тізіліміне енгізілген заңды тұлғалар акцияларының он және одан да көп пайызы бар акционерлері болып табылатын жеке тұлғаларға, осындай заңды тұлғалардың құрылтайшыларына (қатысушыларына), басшыларына, бас бухгалтерлеріне қатысты әкімшілік және қылмыстық іс қозғалған кезде уәкілетті экономикалық операторлар* ***қызметінің тоқтатыла тұруы****.*

**Тізілімнен алып тастау:**

***Анықтама:*** *кедендік тексеру нәтижесінен кейін ғана Уәкілетті экономикалық операторлар* ***тізілімінен******шығару****, Тізілімнен шығару үшін кедергі болып табылатын қылмыстық құқық бұзушылықтар баптарының тізбесін кеңейту.*

Уәкілетті экономикалық операторлар міндеттерінің тізбесін кеңейту **шарттары** бойынша қатаңдатуға бағытталған **қосымша талаптар ұсынылады.**

***Анықтама:*** *кедендік тексеру нәтижелері бойынша хабарламада көрсетілген төлемдер мен салықтарды* ***мерзімінде төлеу****;*

*салық жүктемесі коэффициентінің шекті мәнін* ***сақтау****;*

*меншігінде бес жүк автомобилінің* ***болуы****;*

*салық берешегінің (бересінің)* ***болмауы****.*

**10-БЛОК**

Заң жобасы аясында «Табиғи монополиялар туралы» Заңға келесі түзетулер ұсынылады:

- реттеліп көрсетілетін қызметтерді ұсыну кезінде технологиялық циклде пайдаланылатын желілер мен мүлікті (объектілерді) теңгерімге және (немесе) сенімгерлік басқаруға алған жағдайда **тарифтің қолданылу мерзімі өткенге дейін оны өзгерту мүмкіндігі;**

- цифрландыру арқылы тариф белгілеу процесінің **ашықтығын арттыру;**

***Анықтама:*** *Тариф белгілеудің ашықтығын қамтамасыз ету мақсатында табиғи монополиялар субъектілерінің тарифтік сметалар мен инвестициялық бағдарламаларды орындау және түзету бойынша есептерін, бекітілген тарифтік сметаны және инвестициялық бағдарламаны өзгерту туралы өтініштерді «Монополист» базасы арқылы (үшінші тұлғалардың міндетті түрде қолжетімділігімен) электрондық форматта жіберу, сондай-ақ табиғи монополиялар субъектілерінің тарифтерді бекіту кезінде жария тыңдауларды әлеуметтік желілерде* ***онлайн трансляциялау*** *кезінде бейне хабар таратуды сақтай отырып, онлайн режимінде сұрақ қою мүмкіндігі практикасын* ***енгізу*** *көзделеді.*

- табиғи монополиялар субъектілерінің халықаралық қаржы ұйымдарының, Қазақстанның Даму банкінің және екінші деңгейдегі банктердің займдарын тарту жөніндегі кредиттік келісімдерді **уәкілетті органмен** келісу **міндетін белгілеу** жатады.

***Анықтама:*** *Көрсетілген норманы енгізу табиғи монополиялар субъектілерінің реттеліп көрсетілетін қызметтеріне* ***тарифтердің өсуін тежеуге******мүмкіндік береді*** *және тариф белгілеудің ашықтығын қамтамасыз етеді.*

**11-БЛОК**

Жанар-жағар май саласын реформалау блогы бойынша **көтерме жеткізушілерге қойылатын талаптарды қатаңдату жолымен** мұнай өнімдерін өткізу кезінде **өнімсіз делдалдарды алып тастауды** көздейтін түзетулер ұсынылады.

***Анықтама:*** *Бүгінгі таңда жанар-жағар май нарығында өнімсіз делдалдардың* ***саны көп.***

*Мұнай берушілер мұнай өнімдерін* ***түпкілікті өткізушілерге және көтерме жеткізушілерге өткізеді.*** *Бұл ретте көтерме жеткізушілер ретінде* ***меншік құқығында мұнай базалары бар тұлғалар ғана емес,******жалдау құқығында мұнай базалары барлар да*** *әрекет етеді.*

**12-БЛОК**

Заң жобасында тауарлық газды жаңа тұтынушылар ірі **коммерциялық кәсіпкерлер** және тауарлық газды бөлек есепке алуды жүргізу үшін **цифрлық майнингті жүзеге асыратын тұлғалар** ретінде айқындалады.

***Анықтама:*** *Мұндай бөлек есепке алу көтерме бағаларға байланыстырып, газ бағасын айқындау мүмкіндігі үшін қажет.*

Сондай-ақ заң жобасы шеңберінде газ туралы **заңнаманы** уақытша мемлекеттік бағалық реттеуді енгізу кезеңінде сұйытылған мұнай газын бөлу бөлігіндегі өзгерістерге сәйкес **келтіру** ұсынылады.

**13-БЛОК**

Қалыптасып отырған экономикалық және саяси жағдайды ескере отырып, тауарлардың экспорты мен импортын реттеу жолымен **экономикалық жағдайға жедел ден қою үшін** кедендік-тарифтік және тарифтік емес реттеу шараларын белгілеуге бағытталған нормативтік құқықтық актілерді қабылдау **мерзімдерін қысқартуды** көздейтін **түзетулер ұсынылды.**

Сондай-ақ кедендік-тарифтік және тарифтік емес реттеу шараларын қолдану шеңберінде Үкімет пен мемлекеттік органдардың **өкілеттіктерін кеңейту** көзделеді.

**14-БЛОК**

Бұдан басқа заң жобасында **мемлекеттік органдардың кейбір функцияларын,** атап айтқанда:

**Ауыл шаруашылығы министрлігінің** әлеуметтік маңызы бар
азық-түлік тауарлары бағаларының мониторингі және әлеуметтік маңызы бар тауарлардың тізбесін әзірлеу бойынша;

**жергілікті атқарушы органдардың** әлеуметтік маңызы бар
азық-түлік тауарларына рұқсат етілген шекті бөлшек сауда бағалары мөлшерінің, әлеуметтік маңызы бар азық-түлік тауарларына сауда үстемесінің мөлшерінің, сыйақы мөлшерінің сақталуын бақылау жөніндегі жұмысын ұйымдастыру бойынша функцияларын **Сауда және интеграция министрлігіне** **беру** ұсынылады.

Сауда қызметі саласындағы уәкілетті органға сауда базарларының қызметін реттейтін нормативтік құқықтық актілерді бекіту жөніндегі өкілеттіктерді беру ұсынылады.